CELEX: 32022R0236
Language: fi
Date: 2022-02-21 00:00:00
Title: Neuvoston täytäntöönpanoasetus (EU) 2022/236, annettu 21 päivänä helmikuuta 2022, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

21.2.2022   
               
               
                  FI
               
               
                  Euroopan unionin virallinen lehti
               
               
                  L 40/3
               
            
         NEUVOSTON TÄYTÄNTÖÖNPANOASETUS (EU) 2022/236,
         annettu 21 päivänä helmikuuta 2022,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.
                  
               
                     (2)
                  
                  
                     Euroopan unioni ei tunnusta Krimin ja Sevastopolin laitonta liittämistä Venäjän federaatioon, tuomitsee sen edelleen eikä näin ollen myöskään tunnusta laittomasti liitetyllä Krimin niemimaalla pidettyjä niin sanottuja vaaleja.
                  
               
                     (3)
                  
                  
                     Venäjän federaatio järjesti syyskuussa 2021 laittomasti liitetyissä ”Krimin autonomisessa tasavallassa” ja Sevastopolin kaupungissa niin sanotut valtionduuman vaalit, minkä johdosta neuvosto katsoo, että asetuksen (EU) N:o 269/2014 liitteessä I olevaan luetteloon luonnollisista henkilöistä ja oikeushenkilöistä, yhteisöistä ja elimistä, joihin kohdistetaan rajoittavia toimenpiteitä, olisi lisättävä viisi henkilöä, jotka ovat osallistuneet Ukrainan alueellisen koskemattomuuden, suvereniteetin ja itsenäisyyden heikentämiseen tai uhkaamiseen.
                  
               
                     (4)
                  
                  
                     Asetuksen (EU) N:o 269/2014 liite I olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään tämän asetuksen liitteessä luetellut henkilöt asetuksen (EU) N:o 269/2014 liitteessä I olevaan luetteloon.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 78, 17.3.2014, s. 6.
      
      
         
            LIITE
            Lisätään seuraavat henkilöt asetuksen (EU) N:o 269/2014 liitteessä I olevaan luetteloon luonnollisista henkilöistä ja oikeushenkilöistä, yhteisöistä ja elimistä:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Sukupuoli: mies
                           Syntymäaika: 27.8.1973
                           Syntymäpaikka: Alma-Ata, Kazakstanin SNT (nykyinen Kazakstan)
                           Kansalaisuus: Venäjä
                        
                        
                           Venäjän federaation valtionduuman jäsen 19. syyskuuta 2021 lähtien. Valittu laittomasti liitetystä ”Krimin autonomisesta tasavallasta” niin kutsutussa ”Simferopolin vaalipiirissä”.
                           Hallitsevan Yhtenäinen Venäjä -puolueen jäsen.
                           Tähän tehtävään ryhtyessään ja siinä toimiessaan hän on edistänyt niin kutsutun ”Krimin tasavallan” integroimista edelleen Venäjän federaatioon ja siten aktiivisesti tukenut toimia ja pannut täytäntöön politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Sukupuoli: mies
                           Syntymäaika: 31.1.1966
                           Syntymäpaikka: Petrovka, Krimin alue, Ukrainan SNT (nykyinen Ukraina)
                        
                        
                           Venäjän federaation valtionduuman jäsen 19. syyskuuta 2021 lähtien. Valittu laittomasti liitetystä ”Krimin autonomisesta tasavallasta” niin kutsutussa ”Yevpatorian vaalipiirissä”.
                           Hallitsevan Yhtenäinen Venäjä -puolueen jäsen.
                           Tähän tehtävään ryhtyessään ja siinä toimiessaan hän on edistänyt niin kutsutun ”Krimin tasavallan” integroimista edelleen Venäjän federaatioon ja siten aktiivisesti tukenut toimia ja pannut täytäntöön politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Sukupuoli: nainen
                           Syntymäaika: 8.1.1974
                           Syntymäpaikka: Khmelnytskyi, Ukrainan SNT (nykyinen Ukraina)
                        
                        
                           Venäjän federaation valtionduuman jäsen 19. syyskuuta 2021 lähtien. Valittu laittomasti liitetystä Sevastopolin kaupungista niin kutsutussa ”Sevastopolin vaalipiirissä”.
                           Hallitsevan Yhtenäinen Venäjä -puolueen jäsen.
                           Tähän tehtävään ryhtyessään ja siinä toimiessaan hän on edistänyt laittomasti liitetyn Sevastopolin kaupungin integroimista edelleen Venäjän federaatioon ja siten aktiivisesti tukenut toimia ja pannut täytäntöön politiikkoja, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Sukupuoli: nainen
                           Syntymäaika: 11.7.1983
                           Syntymäpaikka: Kyzyl, Tuvan tasavalta, Venäjän SFNT (nykyinen Venäjän federaatio)
                        
                        
                           Sevastopolin vaalilautakunnan päällikkö, joka osallistui niin sanottujen vaalien järjestämiseen laittomasti liitetyissä ”Krimin autonomisessa tasavallassa” ja Sevastopolin kaupungissa syyskuussa 2021.
                           Tähän tehtävään ryhtyessään ja siinä toimiessaan hän aktiivisesti tuki ja pani täytäntöön toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä sekä horjuttivat entisestään Ukrainan vakautta.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Sukupuoli: mies
                           Syntymäaika: 13.6.1990
                        
                        
                           Sevastopolin vaalilautakunnan apulaispäällikkö, joka osallistui niin sanottujen vaalien järjestämiseen laittomasti liitetyissä ”Krimin autonomisessa tasavallassa” ja Sevastopolin kaupungissa syyskuussa 2021.
                           Hallitsevan Yhtenäinen Venäjä -puolueen jäsen.
                           Tähän tehtävään ryhtyessään ja siinä toimiessaan hän aktiivisesti tuki ja pani täytäntöön toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä sekä horjuttivat entisestään Ukrainan vakautta.
                        
                        
                           21.2.2022”